CELEX: 62018CN0145
Language: da
Date: 2018-02-23 00:00:00
Title: Sag C-145/18: Anmodning om præjudiciel afgørelse indgivet af Conseil d'État (Frankrig) den 23. februar 2018 — Regards Photographiques SARL mod Ministre de l'Action et des Comptes publics

7.5.2018   
            
            
               DA
            
            
               Den Europæiske Unions Tidende
            
            
               C 161/40
            
         Anmodning om præjudiciel afgørelse indgivet af Conseil d'État (Frankrig) den 23. februar 2018 — Regards Photographiques SARL mod Ministre de l'Action et des Comptes publics
   (Sag C-145/18)
   (2018/C 161/44)
   Processprog: fransk
   
      Den forelæggende ret
   
   Conseil d'État
   
      Parter i hovedsagen
   
   
      Sagsøger: Regards Photographiques SARL
   
      Sagsøgt: Ministre de l'Action et des Comptes publics
   
      Præjudicielle spørgsmål
   
   
               —
            
            
               Skal bestemmelserne i artikel 103 og 311 i Rådets direktiv 2006/112/EF af 28. november 2006 (1) samt dets bilag IX, del A, nr. 7), fortolkes således, at kravet om, at fotografier skal tages af ophavsmanden, aftrykkes af denne eller under dennes tilsyn, signeres og nummereres i et antal på op til 30 eksemplarer, uanset formater og underlag, er det eneste krav, der skal være opfyldt for, at fotografierne kan være omfattet af den nedsatte momssats?
            
         
               —
            
            
               Såfremt det første spørgsmål besvares bekræftende, kan medlemsstaterne da alligevel undtage fotografier, der i øvrigt ikke har kunstnerisk karakter, fra den nedsatte momssats?
            
         
               —
            
            
               Såfremt det første spørgsmål besvares benægtende, hvilke andre betingelser skal fotografier da opfylde for at kunne være omfattet af den nedsatte momssats? Skal de navnlig have en kunstnerisk karakter?
            
         
               —
            
            
               Skal disse betingelser fortolkes ensartet i hele EU, eller henhører de under de enkelte medlemsstaters ret vedrørende især intellektuel ejendomsret?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).